༄༅། །མི་འཁྲུགས་སྨོན་ལམ་བཞུགས་སོ། །
ཨོཾ་སྭསྟི། གང་གི་སྨོན་ལམ་རྒྱ་མཚོའི་གྲུ་རྫི་ང་གིས། །བྱང་ཆུབ་སྤྱོད་པ་རྒྱ་མཚོ་རབ་
བརྒལ་བ། །སངས་རྒྱས་ཡོན་ཏན་རྒྱ་མཚོ་མི་འཁྲུགས་པར། །མི་ཕྱེད་དད་པ་རྒྱ་མཚོས་
གུས་ཕྱག་འཚལ། །དྲི་མེད་མཚན་དང་སྨོན་ལམ་སྤྱོད་པའི་མཐུས། །ངན་འགྲོ་སྤྱི་དང་ཁྱད་
པར་ཁོང་ཁྲོ་ཡི། །རྒྱུ་འབྲས་བཅོང་ནད་དྲུང་ནས་འབྱིན་མཛད་པ། །མི་འཁྲུག་རྒྱལ་བའི་
ཞིང་དེར་སྐྱེ་བར་ཤོག །ལས་དང་ཉོན་མོངས་དྲག་པོའི་གཞན་དབང་གིས། །འཁོར་བ་ངན་
སོང་བར་དོ་འཁྱམས་པའི་འགྲོ། །ད་ལྟ་ཉིད་ནས་ཐུགས་རྗེས་ཕྱག་བརྐྱང་ལ། །གཏན་
བདེའི་ས་ལ་དབུགས་འབྱིན་མཛད་དུ་གསོལ། །མི་འཁྲུགས་རྒྱལ་བའི་ཞིང་དེར་མངོན་
དགའ་བ། །རབ་མཉམ་གསེར་གྱི་ས་གཞི་རེག་ན་བདེ། །བདུད་རྩིའི་རྫིང་དང་དཔག་
བསམ་ལྗོན་པའི་ཚལ། །མན་ད་རྭ་དང་གསེར་གྱི་པད་མོས་ཁེབ། །སངས་རྒྱས་འོད་ཀྱིས་
སྟོང་གསུམ་རབ་སྣང་ཞིང༌། །རིན་ཆེན་སྣ་བདུན་བྱང་ཆུབ་ཤིང་མཆོག་ནི། །དཔག་ཚད་
འབུམ་ལྡན་རབ་མཛེས་ཆོས་སྒྲ་སྙན། །ལྗོན་བཟང་མེ་ཏོག་ལྡིང་ཁང་གྲིབ་བསིལ་སྣུམ། །
ས་དང་མཁའ་ལ་མཐོ་རིས་གྲོང་བཀོད་པའི། །བར་ན་གསེར་དངུལ་བཻཌཱུར་ཐེམ་སྐས་བཀྲ།
ཡིད་འོང་རླུང་ལྡན་ཁང་བཟང་མལ་ཆ་དང༌། །ལྷ་ཡི་གོས་བཟང་བཟའ་བཏུང་རྩོལ་མེད་
འབྱུང༌། །མུ་སྟེགས་ངན་འགྲོ་སྙིགས་མའི་དངོས་པོས་དབེན། །ཉན་ཐོས་བྱང་སེམས་ལྷ་
མིའི་འདུས་པ་རྒྱས། །ཀུན་ཀྱང་སྟན་ཐོག་རེ་རེས་ཟུང་བཞི་བགྲོད། །རིག་དང་རྫུ་འཕྲུལ་
མངོན་ཤེས་དྲུག་དང་ལྡན། །ཐོས་པ་ཀུན་འཛིན་རྣམ་ཐར་བརྒྱད་ལ་གནས། །བདུད་ཀྱི་མི་
479

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཡ༽
རྫི་ཉན་རང་སར་མི་ལྟུང༌། །སངས་རྒྱས་ལ་བསྟེན་བྱང་ཆུབ་ལུང་བསྟན་ཐོབ། །ཕྱོགས་
བཅུའི་ཞིང་བགྲོད་བདེ་བར་གཤེགས་རྣམས་བསྙེན། །བདག་དང་དམིགས་ཡུལ་མཁའ་
མཉམ་ཡིད་ཅན་ཀུན། །མངོན་པར་དགའ་བའི་ཞིང་དུ་སྐྱེས་ནས་ཀྱང༌། །མི་འཁྲུགས་མགོན་
དེའི་རྣམ་ཐར་ལ་ཞུགས་པས། །མྱུར་དུ་རྒྱལ་བའི་དབང་པོ་འགྲུབ་པར་ཤོག །
འདུས་བྱས་སྒྱུ་མའི་རང་མཚན་ངོམ་པ་དེའི། །དགེ་རྩར་མི་འཁྲུགས་ཆོ་ག་ལྔ་སྟོང་དང༌། །གཙོ་འཁོར་མཚན་
དཔེའི་སྣང་བརྙན་ལེགས་གྲུབ་ཚེ། །ཐུབ་བསྟན་བཤད་སྒྲུབ་རྒྱ་མཚོས་སྨོན་པ་དགེ། །སརྦ་མངྒ་ལཾ།། །།
480